Skoklosteri loss

thumb

Skoklosteri loss asub Rootsis Mälareni järve ääres Stockholmi ja Uppsala linna vahel Håbo vallas. 

Ajalugu
Barokkstiilis lossi lasi Nicodemus Tessin seeniori projekti järgi rajada Carl Gustaf Wrangel, see ehitati aastatel 1654–1676. Kui Wrangel 1676 suri, läks loss Brahede omandusse ning kuulus alates 1930. aastast Essenitele. 1967. aastal müüsid Essenid lossi Rootsi valitsusele ning sellest ajast asub lossis muuseum.

Arhitektuurimälestis
Skoklosteri loss on parim näide ajast, mil Rootsi oli üks Euroopa võimsamaid riike. Mõned ruumid on püsinud muutumatuna lossi valmimisest alates. Pärast Wrangeli surma 1676. aastal jäid mitmed ruumid poolikuks, kuid lõpetatud toad annavad suurepäraselt edasi barokiajastu stiili.


Lossi ruumides saab vaadata suurepärast mööblit, ilusaid tekstiile, maale ning hõbe- ja klaasnõusid. Märkimisväärset relvistut ja raamatukogu loodi Wrangeli kogude põhjal ning seda on täiendanud mitmed 17. ja 18. sajandi aadlikud.

 Välislingid 
http://www.skoklostersslott.se/

Kategooria:Rootsi lossid
Kategooria:Wrangellide mõisad
Kategooria:Essenite mõisad